open-index/open-wikipedia-markdown huggingface dataset:
சேதனப் பசளை

இலங்கையிற் பெரும்பாலும் விளைச்சல் முடிந்ததும் தீவைப்பது அவதானிக்கப்பட்டுள்ளது. யுத்தம் நடந்த பிரதேசங்களில் தீவைத்தால் வெடிக்காத வெடிநிலையில் உள்ள வெடிபொருட்கள் இருந்தால் அவை வெடிக்கும் சந்தர்ப்பங்கள் இருக்கலாம். மிதிவெடி அபாயக் கல்வியில் தீவைப்பதை இயன்றவரை தவிர்த்துக் **சேதனப் பசளை** ஆக்கும் வண்ணம் பரிந்துரைக்கப்படுகிறது. இதற்குக் காரணங்களாவன, தோட்டம் அல்லது வயலில் உள்ளதை எரித்தால் பொட்டாசியம் மிஞ்சும். காலப்போக்கில் மக்னீசியம் குறைபாடும் பயிர்களுக்கு ஏற்படலாம். பயிர்களுக்கு வேண்டிய நைதரசனை மண்ணில் இருந்து பெற்றுக்கொள்ள மண்ணின் காபனுக்கும் நைதரனுக்கும் உள்ள விகிதாசாரம் பங்களிப்புச் செலுத்துகிறது. காபன் கூடினால் பயிர்கள் உள்ளெடுக்கும் நைதரனின் அளவு குறையும். எரிப்பதால் காபனின் அளவு கூடும், இலை குழைகளில் உள்ள நைதரசனும் ஆவியாகி விடும். செயற்கை பசளைகள் பாவித்தால் கூட காபன் கூடிய நிலைப்பகுதியில் விளைச்சல் குறைவாகவே இருக்கும். இதைக்குறைக்க சேதனைப் பசளைகள் தயாரித்துப் பயன்படுத்துவதே சாலச் சிறந்தது.

பகுப்பு:வேளாண்மை
லிசா கெரார்டு

**லிசா கெரார்டு ** (*Lisa Germaine Gerrard*, பிறப்பு  ஏப்ரல் 12, 1961)   ஆத்திரேலிய இசைக்கலைஞரும், பாடகரும் ஆவார்.தனது முந்தைய கூட்டாளி பிரென்டன் பெர்ரியுடன் உருவாக்கிய டெட் கேன் டான்சு என்ற இசைக்குழுவின் அங்கமாக பிரபலமானார்.

2000ஆம் ஆண்டில் வெளியானத் திரைப்படம் *[[கிளாடியேட்டர் (திரைப்படம்)|கிளாடியேட்டரில்]]* லிசா அன்சு சிம்மருடன் இணைந்து பாடிய பாடலுக்கு கோல்டன் குளோப் விருதும் அகாதமி விருதுக்கான பரிந்துரையும் பெற்றது.

## குரல் வளம்
கெரார்டின்  குரல்  சுருதி குறைந்த கட்டையில் (contralto) E3-F5 வீச்சில் உள்ளது.(பொதுவாக பாடகர்கள் Dயில் பாடுவார்கள்).இவரது குரல் ஆழமாக, கனமாக தனிப்பட்டு உள்ளதாக வர்ணிக்கப்படுகிறது.

அதேநேரம் மேல் ஸ்தாயியில் பாடக்கூடியத் திறனையும் பெற்றுள்ளார். *த ஹோஸ்ட் ஆஃப் செரஃபிம்*, *எலஜி*,  *ஸ்பேஸ் வீவர்*, *கம் திஸ் வே* மற்றும் *ஒன் பெர்ஃபெக்ட் சன்ரைஸ் * போன்ற பாடல்கள் இதற்கு எடுத்துக்காட்டுகளாக உள்ளன.

இவர் தமது பாடல்களை அவரே உருவாக்கிய மொழிவடிவத்தில் பாடுகிறார்.

## மேற்கோள்கள்

பகுப்பு:1961 பிறப்புகள்
பகுப்பு:இசைக் கலைஞர்கள்
பகுப்பு:வாழும் மக்கள்
வேல்சு விக்கிப்பீடியா

**வேல்சு விக்கிப்பீடியா** (*[[வேல்சு]] மொழியில்*: **Wicipedia Cymraeg**) விக்கிப்பீடியா கலைக் களஞ்சியத்தின் வேல்சு மொழிப் பதிப்பு ஆகும். இப்பதிப்பு சூலை 2003 இல் தொடங்கப்பட்டது. 4 ஆகத்து, 2012 இல் 36000 கட்டுரைகளையும், 21000 பயனர்களையும் கொண்டிருந்தது. கட்டுரைகளை அதிக எண்ணிக்கையில் கொண்டுள்ள விக்கிப்பீடியாக்களின் வரிசையில் 68வது இடத்தில் உள்ளது. இப்பதிப்பின் தளம் வேல்சு மொழியில் அதிகம் பார்க்கப்படும் தளம் ஆகும்.

## அடையாளச்சின்னம்

## மேற்கோள்கள்


பகுப்பு:மொழிவாரி விக்கிப்பீடியாக்கள்
வெடிக்காத வெடிநிலையில் உள்ள வெடிபொருட்கள்

போரில் ஏவியவை எல்லாம் உடனடியாக வெடிப்பதில்லை. *வெடிக்காதது ஆனால் வெடிக்கும்* இவற்றைத்தான் நாம் **வெடிக்காத வெடிநிலையில் உள்ள வெடிபொருட்கள்** என்போம். சில சமயங்களில் போதுமான அழுத்தம் பிரயோகிக்கப்படாமலோ அல்லது போதிய வெப்பம் இல்லாததினாலோ இவை வெடிக்காமல் இருக்கலாம், இவை ஆபத்தானவை. இவை வெடிக்காதவை ஆனால் வெடிக்ககூடியவை. பழைய கம்பி மணிக்கூடுகள் சில குலுக்கினால் ஓட ஆரம்பிக்கும், இதுபோலத்தான் சில காரணங்களுக்காக வெடிக்காத இவை சிறு அசைவினாற் கூட வெடிக்கக்கூடியவை, சில வெப்பத்தில் வெடிக்கும் (யுத்த இடங்களில் வளவைத் துப்பரவு செய்யத் தீமூட்டும் போது நிகழலாம்) கைக்குண்டுகள், 40 மில்லிமீட்டர் ரைபிள் குண்டு, மோட்டார் ஷெல், ஆர்பிஜி (ராக்கெட்டின்னால் உந்தப்படும் கிரனைட்). அண்மைக்காலமாக வெடிக்காத வெடிநிலையில் உள்ள வெடிபொருட்களே கூடுதலான விபத்துக்களுக்குக் காரணமாக அமைகிறது. இதில் 40 மில்லிமீட்டர் ரைபிள் குண்டு *கடுகு சிறிது என்றாலும் காரம் பெரிசு* என்பதுபோல் இரும்பால் ஆன கவச வாகனத்தையே தகர்க்ககூடியது, என்பதால் வெடித்தால் அநேகமாக இறப்பே ஏற்படும். கண்ணிவெடி நடவடிக்கைக்கான சுவிசு அமைப்பைச் சேர்ந்த மிதிவெடி அகற்றும் வல்லுனாரான மமோவின் இறப்பிற்கும் 40 மில்லிமீட்டர் கிரைனைட்டே காரணமாக அமைந்தது. 

## மேலதிக வாசிப்பு
மிதிவெடி அபாயக் கல்வி

## உசாத்துணைகள்


பகுப்பு:பொறி வெடிகள்
மக்கதோனிய விக்கிப்பீடியா

**மக்கதோனிய விக்கிப்பீடியா** (மக்கதோனியம்: *Википедија на македонски јазик*), விக்கிப்பீடியக் கலைக்களஞ்சியத்தின் மக்கதோனிய மொழிப் பதிப்பு ஆகும். செப்தம்பர் 2003இல் தொடங்கப்பட்ட இப்பதிப்பு, தற்போது 55,653 கட்டுரைகளைக் கொண்டுள்ளது. . ஆகத்து, 2012 இல் 59,000 கட்டுரைகளைக் கொண்டு, 53வது இடத்தில் உள்ளது. 

## அடையாளச்சின்னம்

## மேற்கோள்கள்

## வெளியிணைப்புகள்
* மக்கதோனிய விக்கிப்பீடியா
* மக்கதோனிய விக்கிப்பீடியாவின் நகர்பேசித் தளப் பதிப்பு (முதற்பக்கம் செயற்படுத்தப்படவில்லை)

பகுப்பு:மொழிவாரி விக்கிப்பீடியாக்கள்
கிரியா தீபிகை

**கிரியா தீபிகை** என்பது ஒரு பத்ததி நூல். இது தமிழர் வடமொழியில் எழுதிய நூல். சிவாக்கிர யோகிகள் இதன் ஆசிரியர். இவர் வாழ்ந்த காலம் 16-ஆம் நூற்றாண்டு.

இந்த நூல் எட்டு படலங்கள் கொண்டது. ஆசிரியரின் உரைநடை, ஆகம சுலோகங்கள், சில இடங்களில் பக்கம் பக்கமாக வடமொழி சுலோகங்கள் முதலானவற்றைக் கொண்ட நூல் இது. இந்த நூலில் கிரியைப் பகுதிகள் மிகுதியாக உள்ளதால் இதனை 'மந்திர சாத்திரம்' என்பர். 

(காலைக்கடன், பிராணாயாமம், தர்ப்பணம், நித்திய கருமம்) (சூரியபூசை, சிவபூசை, உணவு உண்ணும் சடங்குகள்)  (பவித்திரம், சாதுரியம்)  (நிவாரண தீட்சை, ஞான தீட்சை)  (சன்னியாச விதிமுறைகள்)  (ஆசிரியர், மாணவர் வழிபாட்டு முறை)  (அந்திமக் கிரியை)  (சமாதி விதிமுறை)  முதலானவை இதில் கூறப்பட்டுள்ளன.

## கருவிநூல்
* மு. அருணாசலம், தமிழ் இலக்கிய வரலாறு, பதினாறாம் நூற்றாண்டு. 2005
## அடிக்குறிப்பு

பகுப்பு:தமிழரின் வடமொழி நூல்கள்
அம்மான் 2000

**அம்மான் 2000** விடுதலைப் புலிகளால் உருவாக்கப்பட்ட கவச வாகனங்களுக்கு எதிரான மிதிவெடியாகும். இதில் வெடித்தலை ஆரம்பித்து வைப்பது மனிதர்களுக்கு எதிரான ஜொனி 99 மிதிவெடி என்பதால் கவசவாகனங்கள் மாத்திரம் இன்றி வாகனமோ, மனிதர்களோ அல்லது பசு போனால் கூட வெடிக்கக்கூடியது. இது பொதுவாக மண்ணிறத்தில் காணப்படும். 

## உசாத்துணை
*ஐக்கிய நாடுகள் சிறுவர் நிதியத்தின் இலங்கையில் உள்ள மிதிவெடிகள், வெடிக்காத வெடிநிலையில் உள்ள வெடிபொருட்கள் பற்றிய துண்டுப்பிரசுரம். 
*ஹலோ ரஸ்டின் வெடிபொருள் அகற்றுவோரின் புத்தகம் 

பகுப்பு:மிதிவெடி
பகுப்பு:தமிழீழ விடுதலைப் புலிகள்
ஆப்கானித்தானில் போர் (1978-தற்போது)

**ஆப்கானித்தான் உள்நாட்டுப் போர்** 1978 ஏப்ரல் 27 அன்று இடம்பெற்ற சவுர் புரட்சி எனப்பட்ட இராணுவப் புரட்சியை அடுத்து ஆப்கானித்தான் மக்கள் சனநாயகக் கட்சி ஆப்கானித்தானின் ஆட்சியைக் கைப்பற்றியதுடன் தொடங்கியது. ஆப்கானித்தான் மக்கள் சனநாயகக் கட்சி அரசாங்கத்திற்கு எதிரான எழுச்சிகளை ஆப்கானித்தானியர்கள் தொடர்ச்சியாக அனுபவித்தனர். புதிய ஆட்சியை வலுப்படுத்த சோவியத் படையெடுப்பு 1979 டிசம்பரில் இடம்பெற்றது. முஜாஹிதீன் என அழைக்கப்பட்ட ஆப்கானித்தான் எதிர்ப்புப்படை சோவியத் படையெடுப்புக்கு எதிராகப் போரிட்டனர். சில பிரிவினர் பாக்கித்தானிய சேவைகளிடை உளவுத்துறை மற்றும் சவுதி அரேபிய ஆதரவுடன் அமெரிக்காவின் உதவியைப் பெற்றன. சோவியத் படைகள் 1989 பெப்ரவரியில் இல் பின்வாங்கின. எனினும் சோவியத் ஆதரவு ஆப்கானித்தான் பொதுவுடமை ஆட்சி 1992 இல் காபூல் வீழ்ச்சியடையும் வரை தொடர்ந்தது.

## உசாத்துணை

## வெளி இணைப்புகள்
*Afghanistan Conflict Monitor
*Backgrounder on Afghanistan: History of the War October 2001
*Ending Afghanistan’s Civil by James Dobbins, The RAND Corporation, Testimony presented before the House Armed Services Committee on January 30, 2007
*Fueling Afghanistan's War-Press Backgrounder
*More information on Post-Conflict Reconstruction from the Center for Strategic and International Studies 

பகுப்பு:போர்கள்
பகுப்பு:பனிப்போர்
பகுப்பு:ஆப்கானித்தானில் தீவிரவாதம்
அது, அகம், அதியகம்

**அது, அகம், அதியகம்** அல்லது  **இச்சை உணர்ச்சி, தன்முனைப்பு, பண்பாட்டுணர்ச்சி** (*Id, ego and super-ego*) என்பன சிக்மண்ட் பிராய்டின் மனத்தின் கட்டமைப்பு மாதிரியை விளக்கும் உளச் செயற்பாட்டின் மூன்று பகுதிகள். அவை செயல் மற்றும் இடையூடாட்ட மன வாழ்வை விளக்கும் மூன்று கோட்பாட்டு அமைப்புக்களாகும். மன மாதிரியின்படி, *அது* ஒருங்கிணைக்கப்படாத உள நிகழ்வுகளின் போக்கின் அமைப்பாகவும், *அகம்* ஒருங்கிணைக்கப்பட்ட உண்மைப் பகுதியாகவும், *அதியகம்* முக்கிய மற்றும் நன்னெறிப்படுத்தும் பாத்திரமாகவும் இருக்கும்.

இவ்வாறு இருப்பினும் மாதிரியானது அமைப்பு மற்றும் கருவியை தொடர்பு கொள்ளச் செய்யும் ஒன்றாகும். அது, அகம், அதியகம் என்பன மூளையின் பகுதியாகவன்றி மனத்தின் செயற்பாடாகவும், நரம்புக் கூறு சரியான உடலியல் அமைப்பை செற்படுத்துவதுபோல் ஒன்றிலிருந்து ஒன்றுக்கு தொடர்புபட்டுக் காணப்படுவதில்லை.

சிக்மண்ட் பிராய்டின் சிந்தனை வளர்ச்சியின் பிற்பகுதியில் இவ்வெண்ணக் கருக்கள் உருவாகின. "அமைப்பு மாதிரி" அவருடைய கட்டுரையான "இன்ப கொள்கைக்கு அப்பால்" என்பதில் 1920இல் முதலில் கலந்துரையாடப்பட்டது. மூன்று வருடங்களின் பின் அவருடைய "அது, அகம், அதியகம்" என்பதில் வடிவமைக்கப்பட்டு, விரிவாக்கப்பட்டது. பிராய்டின் முன்மொழிவு பல பொருள் பதமான "நனவிலி" மற்றும் அதனுடைய பல்வேறு முரண்பாடான பாவனை ஆகியவற்றால் செல்வாக்குப் பெற்றது. 
 
## அது ''(Id)''
*அது* அடிப்படை ஊந்துதல்களைக் கொண்ட ஆளுமைக் கட்டமைப்பின் ஒருங்கிணையாத பகுதியாகும். *அது* சிற்றின்ப உணர்ச்சிகள் கொண்டது. இது உண்மைத்துவத்தின் தேவைக்கு பதிலளிக்காது உள நிகழ்ச்சிகளின் செயல்திற அடிப்படை மூலமாகும். இது "இன்பக் கொள்கைக்கு" ஏற்பவும், துன்பம் அல்லது இன்பமற்ற தூண்டல் உள நிகழ்ச்சிகளின் பதட்டத்தால் அதிகரிப்பதையும் தவிர்த்துச் செயற்படுகின்றது.

## அகம் ''(Ego)''
அகம் உண்மைக் கொள்கைக்கு ஏற்ப செயற்படுகின்றது. எ.கா: இது 'அது'வின் தூண்டலின் விருப்புக்கு ஏற்ப தேடுகின்றது. அதனால், வேதனையைவிட நீண்டகால இலாபத்திற்கு ஏற்ற உண்மை நிலையை நோக்கியதாக இருக்கின்றது. அதே நேரம், பிராய்ட் அகமானது 'அது'விற்கும் உண்மை நிலைக்குமிடையே மத்தியஸ்தம் செய்ய முயல்கிறது எனவும், அது அடிக்கடி நனவிலி கட்டளைகளை அதன் முன் உணர்வுடன் மூடி கட்டுப்படுத்துகின்றது எனவும் குறிப்பிட்டார்.

## அதியகம் ''(Super Ego)''
பிராய்ட் தன் அதியக கருத்தினை முன்னைய அக தொடர்பிலிருந்து உருவாக்கினார். அவரின் கருத்துப்படி, அதியக நிறுவுதல் பெற்றோர் செயற்பாட்டுடன் அடையாளப்படுத்தப்பட்ட ஒரு வெற்றியுள்ள ஒர் நிகழ்வாக விபரிக்க முடியும் என்கின்றார். அதேவேளை அதியகம், பெற்றோர் இடத்தில் செல்வாக்குச் செலுத்தக்கூடிய கல்வியாளர்கள், ஆசிரியர்கள், முன் மாதிரியான ஆட்கள் ஆகியோரை உள்வாங்க முடியும்.

## இவற்றையும் பார்க்க
**நபர்:**
* சிக்மண்ட் பிராய்ட்

**தொடர்புபட்ட தலைப்புக்கள்:**
* உளநிலைப் பகுப்பாய்வு

## குறிப்புகள்

பகுப்பு:உளநிலைப் பகுப்பாய்வு
பகுப்பு:பிராய்ட் உளவியல்
எருசலேம் எபிரேயப் பல்கலைக்கழகம்

**எருசலேம் எபிரேயப் பல்கலைக்கழகம்** (*Hebrew University of Jerusalem*, எபிரேயம்: האוניברסיטה העברית בירושלים) இசுரேலின் இரண்டாவது பழமையான பல்கலைக்கழகமாகும். எபிரேய பல்கலைக்கழகத்தின் மூன்று வளாகங்கள் எருசலேத்திலும் மற்றயது றிகோவோட்டிலும்  அமைந்துள்ளன. உலகின் மிகப்பெரிய யூத ஆய்வுகள் நூலகம் அதன் எட்மண்ட் ஜே சப்ரா கிவத்து ராம் வளாகத்தில் அமைந்துள்ளது.

முதல் ஆளுநர்களின்  வாரியம் ஆல்பர்ட் ஐன்ஸ்டீன், சிக்மண்ட் பிராய்டு, மார்டின் பபெரினை உள்ளடக்கியிருந்தது. இசுரேல் பிரதம மந்திரிகள் நால்வர் இப் பல்கலைக்கழக பழைய மாணவர்கள் ஆவார். கடந்த பத்தாண்டில், பல்கலைக்கழகத்தின் ஏழு பட்டதாரிகள் நோபல் பரிசினை அல்லது கணிதத்தின் நோபல் எனப்படும் ஃபீல்ட்ஸ் பதக்கத்தினை பெற்றனர். உலக பல்கலைக்கழகங்களின் கல்வி மதிப்பீடுபடி, எபிரேய பல்கலைக்கழகம் இசுரேலின் முதலாவது பல்கலைக்கழகமாகவும், உலகின் 52வது சிறந்த பல்கலைக்கழகமாகவும் இருக்கிறது.

## தொகுப்பு

படிமம்:The National Library of Israel building - Amitay Katz.jpg|இசுரேல் தேசிய நூலகம்
படிமம்:Academy of the Hebrew Language.JPG|எபிரேய மொழி உயர்கல்விக்கழகம்
படிமம்:Bezalel.jpg|பெசலேல் கலை, வடிவமைப்புக் கல்விக்கழகம்
படிமம்:Hebrew University Cornerstone laying in 1918.jpg|எபிரேயப் பல்கலைக்கழகத்திற்கான அடிக்கல் நாட்டல் - 1918


## உசாத்துணை

## வெளி இணைப்புகள்

* எருசலேம் எபிரேயப் பல்கலைக்கழகம்
* தேசிய நூலகம் உருவாக்கம்
* எபிரேய மொழி உயர்கல்விக்கழக வலைத்தளம் 

பகுப்பு:இசுரேலிலுள்ள கட்டடங்களும் கட்டமைப்புக்களும்
பகுப்பு:1918 ஆம் ஆண்டில் ஏற்படுத்தப்பட்ட கல்வி நிறுவனங்கள்
சைவ சித்தாந்தப் பரம்பரை

சைவ சித்தாந்தத்தை வளர்க்கத் தோன்றிய பரம்பரைகள்
* தரும்புர ஆதீன பரம்பரை.
* சிவாக்கிர யோகிகள் பரம்பரை.
தசரத் மான்ஜி

**தசரத் மான்ஜி** (Dashrath Manjhi 1934- 2007): இந்தியாவின் பீகார் மாநிலத்தைச் சேர்ந்த சமூக ஆர்வலர். *மலை மனிதன்*  என்றழைக்கப்படுபவர். தனி ஒரு ஆளாக 22 வருடங்கள் கடுமையாக உழைத்து மலையின் நடுவே 25 அடி உயரம், 30 அடி அகலம் 360 அடி நீளத்தில் பாதை அமைத்தவர். அவசர மருத்துவ உதவிக்குக் கூட 80 கி. மீ சுற்றிச் செல்லவேண்டிய சூழலில் அத்தூரத்தை 13 கி. மீ ஆக சுருக்கியவர்.
## பின்னணி
பீகார் மாநிலம் கயா மாவட்டத்தில் உள்ள கெலார் என்ற சிற்றூரைச் சேர்ந்தவர். Man. இச்சிற்றூர் மலையின் ஒரு பக்கத்தில் குடிசைகளில் வாழும் மக்களைக் கொண்டது. இவர்கள் குடிநீருக்காக மலையின் மறுபக்கம் சென்று தண்ணீர் எடுத்து வர வேண்டும். இந்த சிற்றூரைச் சேர்ந்த விவசாயக் கூலியான தசரத் மான்ஜி, தாழ்த்தப்பட்ட இனத்தைச் சேர்ந்தவர். 1959 ஆம் ஆண்டில் இவருடைய மனைவி பால்குனி தேவி மலையின் மறுபக்கத்திலிருந்து தண்ணீர் கொண்டுவரும்போது மலையிலிருந்து இடறி விழுந்து படுகாயமடைந்தார். அம்மலைச் சிற்றூர்களில் அவசர உதவிக்குக் கூட மருத்துவ உதவி கிடைக்காத சூழலில் 80 கி. மீ தூரத்தில் உள்ள வஜீரகஞ்ச் மருத்துவமனையையே நம்பியிருக்க வேண்டிய நிலையில்,மருத்துவ மனைக்குச் செல்லும் போதே இவருடைய மனைவி இறந்து போனார்.

தனது மனைவியைப் போல அவசர மருத்துவ உதவி கிடைக்காமல் யாரும் இறக்கக் கூடாது எனக் கருதிய மான்ஜி தனி ஒரு ஆளாக சுத்தியலும் உளியுமாகக் களத்தில் இறங்கினார். இயற்கைச் சீற்றங்கள், உடல் நலிவு என எத்தனையோ இன்னல்களுக்கிடையில்  1959 முதல் 1981 வரை 22 வருடங்கள் கடுமையாக உழைத்து, 25 அடி உயரம், 30 அடி அகலம் 360 அடி நீளத்தில் பாதையை உருவாக்கினார். அதுவரை 80 கி. மீ மலையினைச் சுற்றிச் சென்றடைய வேண்டிய வஜீரகஞ்ச் 13 கி. மீ தூரமானது. இதனால் அம்மலையைச் சுற்றியுள்ள 60 கிராம மக்களும் பயனடைய முடிந்தது. 

தனது மனைவி மீதுள்ள காதல் தான் இந்தப் பெரும் பணியைச் செய்து முடிக்கும் சக்தியைக் கொடுத்தது. அதோடு ஆயிரக்கணக்கான மக்கள் கவலையின்றி இந்த மலையைக் கடந்து செல்வதைப் பார்க்கும்போது மகிழ்ச்சியாக உள்ளதாகக் கூறிய மான்ஜியின் பெயர் பத்ம பூஷன் விருதுக்கு பரிந்துரை செய்யப்பட்ட போது இந்திய அரசு " அவர் தனி ஆளாகத்தான் அந்த மலையைப் பிளந்தார் என்பதற்கு ஆதாரமில்லை என்று கூறியது. ஆனால்  அரசு விருது கொடுக்கும் என்பதற்காக நான் செய்யவில்லை என இதனைப் பொருட்படுத்தாத மான்ஜி பீகார் அரசு இவருக்கு இலவசமாக வழங்கிய ஐந்து ஏக்கர் நிலத்தையும் தனது கிராமத்தில் மருத்துவமனை கட்டுவதற்காக வழங்கியுள்ளார்.

## இறுதிக் காலம்
தனது வாழ்வின் கடைசி நாட்களில் பித்தப்பை புற்றுநோயோடு போராடிக் கொண்டிருந்தபோதுதான் அரசின் பார்வை இவர்மீது திரும்பியது. டெல்லியில் உள்ள எய்ம்ஸ் மருத்துவமனையில் அனுமதிக்கப்பட்டார். புற்று நோய்க்கான செலவை அரசு ஏற்பதாகக் கூறியது. ஆனால் நோயின் தீவரம் காரணமாக 2007, ஆகஸ்ட் 18 அன்று மான்ஜ்ஜியின் உயிர் பிரிந்தது. ரயில் மூலம் சொந்த ஊருக்குக் கொண்டுவரப்பட்ட மான்ஜியின் உடல், அரசு மரியாதையுடன் அடக்கம் செய்யப்பட்டது. மான்ஜி அமைத்த பாதை இன்றுவரை செப்பனிடப்படாமலேயே உள்ளது.

## திரைப்படம்
தசரத் மான்ஜியின் கதை திரைப்படமாகத் தயாரிக்கப்படுவதாகவும் இப்படத்தினை மானிஷ் ஜா என்ற இயக்குநர் இயக்க, மனோஜ் பாஜ்பாய்  என்ற நடிகர் மான்ஜியின் பாத்திரத்தில் நடிப்பதாகவும்  உதான் என்ற திரைப்படத் தயாரிப்பாளர் சஞ்சய் சிங் இப்படத்தினைத் தயாரிப்பதாகவும் செய்தி வெளியாகியுள்ளது.

## உசாத்துணை
புதிய தலைமுறை, சமூக விழிப்புணர்வு வார இதழ், 09 ஆகஸ்ட் 2010 பக்கம்18-20

## மேற்கோள்கள்

பகுப்பு:1934 பிறப்புகள்
பகுப்பு:2007 இறப்புகள்
பகுப்பு:கயா மாவட்ட நபர்கள்
சமபகுதியம்

வேதியியலில் **சமபகுதியம்** அல்லது **மாற்றியன்** (*isomer*) என்பது ஒரே மூலக்கூற்று வாய்பாடையும், வேறுபட்ட கட்டமைப்பு வாய்பாடையும் கொண்ட சேர்வைகளாகும். சமபகுதியங்கள் தம்மிடையே ஒரே இயல்புகளை கொண்டிருக்க வேண்டும் என்பது கட்டாயமில்லை. சமபகுதியங்களில் பலவகைகள் உண்டு. இவற்றுள் இரண்டு முக்கிய பிரிவுகள் உண்டு. அவையாவன:

* கட்டமைப்புச் சமபகுதியம் (structural isomer)
* திண்மச் சமபகுதியம் (stereo isomer) என்பனவாகும்.

## கட்டமைப்புச் சமபகுதியம்
இவ்வகைச் சமபகுதியங்கள் அணுக்களும் அணுக்கூட்டங்களும் (தொழிற்படு கூட்டம்) வெவ்வேறு வழிகளில் ஒன்றிணைவதால் உருவாகின்றன. இவற்றுள் மூன்று வகைகள் உண்டு. அவையாவன:
* சங்கிலிச் சமபகுதியம் (chain isomer)
* நிலைச் சமபகுதியம் (position isomer)
* தொழிற்படுகூட்டச் சமபகுதியம் (functional group isomer) என்பனவாகும்.

### சங்கிலிச் சமபகுதியம்
இவ்வகைச் சமபகுதியத்தில் சேர்வையின் சங்கிலி மாறுபடும். உதாரணமாக, பென்டேன் மூன்று சமபகுதியங்களைக் கொண்டுள்ளது.

### நிலைச் சமபகுதியம்
இவ்வகைச் சமபகுதியத்தில் பிரதான சங்கிலியில் தொழிற்படுகூட்டத்தின் நிலை மாறுபடும். உதாரணமாக, பென்டனோல் மூன்று சமபகுதியங்களை உடையது.

### தொழிற்படுகூட்டச் சமபகுதியம்
இவ்வகைச் சமபகுதியத்தில் தொழிற்படு கூட்டம் வித்தியாசப்படும்.

## திண்மச் சமபகுதியம்
இவ்வகைச் சமபகுதியங்களில் பிணைப்புக்கட்டமைப்பு ஒன்றாகவே காணப்படும். எனினும் வெளியொன்றில் இவற்றின் கேத்திரகணித நிலை வேறுபடும். இவற்றுள் இருவகைகள் உண்டு. அவையாவன:
* கேத்திரகணித சமபகுதியம் (geometrical isomer)
* ஒளியியற் சமபகுதியம் (optical isomer) என்பனவாகும்.

### கேத்திரகணித சமபகுதியம்
இவ்வகைச் சமபகுதியத்தில் கட்டமைப்பு ஒன்றாயிருப்பினும் கேத்திரகணித அமைப்பில் வேறுபாடு காணப்படும். உதாரணமாக, Dichloroethene பின்வரும் சமபகுதியங்களைக் கொண்டுள்ளது.

இதனை சிசு-திரான்சு சமபகுதியம் எனவும் அழைப்பர். இங்கு பிணப்பு அச்சின் வழியே ஒரு கோடு வரைந்தால் அக்கோட்டுக்கு ஒரே பக்கத்தில் ஒரே இயல்புடைய அணு அல்லது அணுக்கூட்டங்கள் அமைந்திருந்தால் அது சிசு சமபகுதியம் எனவும், அவை எதிரெதிர்ப் புறங்களில் இருந்தால் அது திரான்சு சமபகுதியம் எனவும் அழைக்கப்படும்.

### ஒளியியற் சமபகுதியம்
இச் சேர்வைகளில் சமச்சீரற்ற கரிமம் அணுவொன்று இருத்தல் வேண்டும். இச் சமபகுதியத்தில் ஒன்று தளமுனைவாக்கிய ஒளியை இடப்புறம் திருப்பின், மற்றையது அதனை வலப்புறம் திருப்பும்.

## மேற்கோள்கள்

பகுப்பு:கரிம வேதியியல்
தருமபுர ஆதீன பரம்பரை

**தருமபுர ஆதீன பரம்பரையைத்** 'திருக்கயிலாய பரம்பரை மெய்கண்ட சந்தானம்' எனப் போற்றுகின்றனர். இப்பரம்பரை அகச்சந்தான குரவர் மற்றும் புறச்சந்தானக் குரவர் என வகைப்படுத்துவர்.

குருவைக் குறிக்கும் மற்றொரு சொல் குரவர். பொதுவாக குருமார் துறவியர். அவர்களுக்கு மகப்பேறு இல்லை. எனவே அடுத்த குரவரை தலைமைக் குரவரே தேர்ந்தடுப்பார். இப்படித் தத்துப்பிள்ளை போல் தேர்ந்தெடுக்கப்படும் குரவரைச் சந்தான குரவர் என்பர்.thumb|தருமபுர ஆதீன பரம்பரை

## அகச் சந்தான குரவர்
இவர்கள் தொன்மச் சந்தானக் குரவர்கள்
# கயிலை நந்தி எம்பெருமான்
# சனற்குமார முனிவர்
# சத்திய ஞான தரிசனிகள்
# பரஞ்சோதி முனிவர்

## புறச் சந்தான குரவர்

## சந்தான குரவர்

## இதனையும் காண்க
* தருமை ஆதீனம்
* திருவாவடுதுறை ஆதீனம்
* திருப்பனந்தாள் காசிமடம்
* மதுரை ஆதீனம்
* மயிலம் பொம்மபுர ஆதீனம்

## கருவிநூல்
* மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, இரண்டாம் பாகம், பதிப்பு 2005

பகுப்பு:சைவ ஆதீனங்கள்
மலையனூர்

**மலையனூர்**, புகழ்பெற்ற கோயில்களையுடைய ஊர்களுள் ஒன்றாகும். இங்கு அங்காள பரமேஸ்வரி
கோயில் உள்ளது.

## மேற்கோள்கள்

பகுப்பு:விழுப்புரம் மாவட்டத்திலுள்ள ஊர்களும் நகரங்களும்
குக்குரங்கு

**குக்குரங்கு** (*Cebuella pygmaea*) என்பது தென்னமெரிக்காவில் அமேசான் மழைக்காடுகளில் வாழும், மிகவும் சிறிய உருவுடன் காணப்படும், ஒரு குரங்கு. வாலை விட்டுவிட்டுப் பார்த்தால் உடல் நீளம் 14 முதல் 16 செமீ கொண்ட சிற்றுருவம். இக்குக்குரங்கு அமேசான் மழைக்காடுகளில் கீழ்நிலைப் பகுதிகளில் வாழ்கின்றது. மேற்கு பிரேசில், தென்மேற்குக் கொலம்பியா, கிழக்கு ஈக்வெடார், கிழக்குப் பெரு நாடு, வடக்கு பொலிவியா போன்ற நாட்டுப்பகுதிகளில் உள்ள காடுகளில் கடல்மட்டத்தில் இருந்து 200 மீ முதல் 940 மீ உயரமான பகுதிகள் வரையில் இவை பெரும்பாலும் வாழ்கின்றன. உயிரினப் பாகுபாட்டில் தென்னமெரிக்காவில் வாழும் குரங்குகளில் மார்மோசெட்டு (marmoset) எனப்படும் சிறு உருவம் உடைய பேரின வகைகளை *காலித்திரிக்சு* (Callithrix), *மைக்கோ* (Mico) என்னும் இரண்டு பேரினத்தின் கீழ் குறிப்பர்.  ஆனால் அவற்றில் இருந்து சிறிதே வேறுபடுமாறு குக்குரங்குகள்,  **செபுயெலா** அல்லது **செபூயா** (Cebuella) எனும் தனிப்பேரினமாக,  காலித்திரிசிடே (Callitrichidae) என்னும் குடும்பவகையில் சேர்க்கப்பட்டுள்ளன. இவற்றின் உணவு மரப்பிசின் ஆகும். குக்குரங்குங்கள் இயற்கையில் ஏறத்தாழ 11-12 ஆண்டுகளைத் தம் வாழ்நாளாகக் கொண்டுள்ளன, ஆனால் உயிர்க்காட்சி சாலைகளில் 20 ஆண்டுகளுக்கும் மேலாக வாழ்ந்திருக்கின்றன.

## உருவம்

இது முதனிகளில் மிகவும் சிறிய உருவுடையவற்றுள் ஒன்று. இதன் உடல் அளவு வாலை விட்டுவிட்டுப் பார்த்தால் 14 முதல் 16 செமீ இருக்கும்; வால் மட்டுமே 15 முதல் 20 செமீ இருக்கும். ஆண் குக்குரங்குகளாகிய கடுவன்கள் ஏறத்தாழ 140 கிராம் எடையும், பெண் மந்திகள் 120 கிராம் எடையும் கொண்டிருக்கும்.

## மேற்கோள்களும் அடிக்குறிப்புகளும்

## வெளியிணைப்புகள்

*Twin albino pygmy marmosets born in Sweden
*Primate Info Net ''Callithrix pygmaea'' Factsheet

பகுப்பு:தென்னமெரிக்கப் பாலூட்டிகள்
பகுப்பு:தென்னமெரிக்க முதனிகள்
பகுப்பு:குரங்குகள்
சிவக்கொழுந்து சிவாசாரியார்

**சிவக்கொழுந்து சிவாசாரியார்** என்பவரைச் சிவாக்கிர யோகிகள் எனவும் வழங்குவர். இவரது காலம் 16-ஆம் நூற்றாண்டு. சிவக்கொழுந்து தேசிகர் 19-ஆம் நூற்றாண்டில் வாழ்ந்தவர். சைவ சித்தாந்த பரம்பரைகள் இரண்டில் ஒன்றான சிவாக்கிர யோகிகள் பரம்பரை இவர் பெயரை முன்னிலைப்படுத்துகிறது.

இவர் வேளாள மரபில் தோன்றியவர். அருக்கவனம் என்னும் சூரியனார் கோவில் ஊரின் தெற்கு வீதியில் இவர் தமக்கென ஒரு திருமடம் அமைத்துக்கொண்டு ஞானம் பரப்பிவந்தார். திருவீழிமிழலை என்னும் ஊரில் அக்கால அரசன் கட்டித் தந்த மடத்திலும் இவர் வாழ்ந்தமையால் இவரை 'மிழலைச் சிவாக்கியார்' எனவும் வழங்கினர்.
## இவர் எழுதிய நூல்கள்
* சிவஞானபோத விருத்தி - சிவஞானபோதம் வடமொழிச் சிலோகம் பன்னிரண்டுக்கும் தமிழில் எழுதப்பட்ட உரை 
* சிவநெறிப் பிரகாசம்
* சிவஞான சித்தியார் உரை
* சைவபரிபாஷை (வடமொழி நூல்)
* கிரியா தீபிகை (வடமொழி நூல்)
* சைவ சந்நியாச பத்ததி (வடமொழி நூல்)
* சிவாக்கிர பாஷ்யம் (வடமொழி நூல்)
* சிவஞானபோத லகுடீகை (வடமொழி நூல்) இது தமிழ் மொழிபெயர்ப்போடும் வெளிவந்துள்ளது.

## கருவிநூல்
* மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, இரண்டாம் பாகம், பதிப்பு 2005
## அடிக்குறிப்புகள்

பகுப்பு:தமிழரின் வடமொழி நூல்கள்
சிவஞானபோத லகுடீகை

**சிவஞானபோத லகுடீகை** என்னும் வடமொழி நூல் சிவக்கொழுந்து சிவாசாரியார் என்னும் வேளாளர் குடி தமிழ்மகனால் எழுதப்பட்டது. லகுடீகை என்பது எளிய உரை என்னும் பொருளைத் தரும். இவர் இந்த நூலைத் தனது குரு பிரகாச சிவாசாரியார் ஆணைப்படி இயற்றினார் எனக் கூறப்படுகிறது. இது மூல நூலாகவும்  , தமிழ் மொழிபெயர்ப்போடு கூடியதாகவும் வெளிவந்துள்ளது.  

## கருவிநூல்
* மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, இரண்டாம் பாகம், பதிப்பு 2005
## அடிக்குறிப்பு

பகுப்பு:தமிழரின் வடமொழி நூல்கள்
பகுப்பு:சைவ சமய நூல்கள்
கார்பனைல்

thumb|A, B ஆகிய மூலக்கூறுகளை இணைக்கும் ஒரு கார்பனைல் தொகுதி
கரிம வேதியியலில், **கார்பனைல் தொகுதி** (*carbonyl group*) என்பது ஒரு கரிம அணு ஆக்சிசன் அணுவுடன் இரட்டைப் பிணைப்பில் (C=O) இணைக்கப்பட்ட ஒரு வேதி வினைக்குழு ஆகும்.

## சில கார்பனைல் சேர்வைகள்

பகுப்பு:கரிமச் சேர்மங்கள்
பகுப்பு:வேதி வினைக்குழுக்கள்
சொல்லாக்க ஆட்ட எழுத்துப் பங்கீடு

**சொல்லாக்க ஆட்ட எழுத்துப் பங்கீடு** (*Scrabble Letter Distributions*) என்பது சொல்லாக்க ஆட்டத்தின் பல்வேறுபட்ட பதிப்புகளில் பயன்படுத்தப்படும் காய்களில் எழுத்துகள் பங்கிடப்பட்டுள்ள முறை ஆகும். ஒவ்வொரு மொழியிலும் எழுத்துகளின் பயன்படுத்தப்படும் விழுக்காடு வேறுபடுவதாலேயே சொல்லாக்க ஆட்ட எழுத்துப் பங்கீடும் மொழிக்கு மொழி வேறுபடுகின்றது. சொல்லாக்க ஆட்டத்தில் குறைவாகப் பயன்படுத்தப்படும் எழுத்துக்குக் கூடிய புள்ளிகள் வழங்குதல் பொதுவான விதியாகும்.

பெரும்பாலான மொழிகளுக்கான சொல்லாக்க ஆட்டங்களில் 102 காய்கள் பயன்படுத்தப்படுகின்றன. 
__NOTOC__

## ஆங்கிலம்

ஆங்கிலச் சொல்லாக்க ஆட்டக் காய்களின் தொகுதி 100 காய்களைப் பின்வருமாறு கொண்டிருக்கும்.
* புள்ளியில்லை: வெற்றுக் காய் × 2
* ஒரு புள்ளி: *E × 12, A × 9, I × 9, O × 8, N × 6, R × 6, T × 6, L × 4, S × 4, U × 4*
* இரண்டு புள்ளிகள்: *D × 4, G × 3*
* மூன்று புள்ளிகள்: *B × 2, C × 2, M × 2, P × 2*
* நான்கு புள்ளிகள்: *F × 2, H × 2, V × 2, W × 2, Y × 2*
* ஐந்து புள்ளிகள்: *K × 1*
* எட்டுப் புள்ளிகள்: *J × 1, X × 1*
* பத்துப் புள்ளிகள்: *Q × 1, Z × 1*

1938இல் இவ்வாட்டத்தை ஆல்விரடு மோசெர் பட்சு கண்டுபிடித்ததிலிருந்து மேற்கூறிய பங்கீடு மாற்றமடையவில்லை என்பதும் குறிப்பிடத்தக்கது.

2004இல் மேட்டலால் வெளியிடப்பட்ட மீச்சொல்லாக்க ஆட்டத்தில் 200 காய்கள் பயன்படுத்தப்படுகின்றன. அவை பின்வருமாறு:-
* புள்ளியில்லை: வெற்றுக் காய் × 4
* ஒரு புள்ளி: *E × 24, A × 16, O × 15, T × 15, I × 13, N × 13, R × 13, S × 10, L × 7, U × 7*
* இரண்டு புள்ளிகள்: *D × 8, G × 5*
* மூன்று புள்ளிகள்: *C × 6, M × 6, B × 4, P × 4*
* நான்கு புள்ளிகள்: *H × 5, F × 4, W × 4, Y × 4, V × 3*
* ஐந்து புள்ளிகள்: *K × 2*
* எட்டுப் புள்ளிகள்: *J × 2, X × 2*
* பத்துப் புள்ளிகள்: *Q × 2, Z × 2*

## ஆபிரிக்கானம்
ஆபிரிக்கானப் பதிப்பில் பின்வரும் 102 காய்கள் பயன்படுத்தப்படுகின்றன.
* புள்ளியில்லை: வெற்றுக் காய் × 2
* ஒரு புள்ளி: *E × 16, A × 9, I × 8, D × 6, N × 8, O × 6, R × 6, S × 6, T × 6*
* இரண்டு புள்ளிகள்: *G × 4, H × 3, L × 3*
* மூன்று புள்ளிகள்: *K × 3, W × 3*
* நான்கு புள்ளிகள்: *M × 2, U × 2, Y × 2*
* ஐந்து புள்ளிகள்: *P × 2, V × 2*
* எட்டுப் புள்ளிகள்: *B × 1, F × 1*
* பத்துப் புள்ளிகள்: *J × 1*

ஆபிரிக்கான மொழியில் *Z*உம் *X*உம் பயன்படுத்தப்பட்டாலும் அவை மிகக் குறைவாகவே பயன்படுத்தப்படுவதால் ஆபிரிக்கானச் சொல்லாக்க ஆட்டத்தில் இடம்பெறவில்லை. ஆனாலுங்கூட, வெற்றுக் காயை *Z* ஆகவோ *X* ஆகவோ பயன்படுத்த முடியும். ஆபிரிக்கான மொழியில் கடன் பெற்றுப் பயன்படுத்தப்படும் ஒரு சில சொற்களைத் தவிர, ஏனைய சொற்களில் *C*உம் *Q*உம் பயன்படுத்தப்படாததால் அவ்வெழுத்துகளும் உள்ளடக்கப்படவில்லை.

## அரபு
அரபுப் பதிப்பில் பின்வரும் 100 காய்கள் பயன்படுத்தப்படுகின்றன.
* புள்ளியில்லை: வெற்றுக் காய் × 2
* ஒரு புள்ளி: ‎*ﺍ‎ × 8, ‎ﻝ‎ × 4, ﺝ‎ × 4, ﺡ‎ × 3, ﺥ‎ × 3, ﻡ‎ × 3, ‎ﻥ‎ × 3, ﻩ‎ × 3‎, ﻭ‎ × 3, ‎ﻯ‎ × 3*
* இரண்டு புள்ளிகள்: ‎*ﺏ‎ × 4, ‎ﺭ‎ × 3, ‎ﺕ‎ × 4, ‎ﺩ‎ × 3,‎ ‎ﺱ‎ × 3, ‎‎‎ﺙ‎ × 3* ‎
* மூன்று புள்ளிகள்: ‎*ﻑ‎ × 3, ‎ﻕ‎ × 3, ‎ﺫ‎ × 3, ‎ﺵ‎ × 3, ‎ﺯ‎ × 3*
* நான்கு புள்ளிகள்: ‎‎*ﺹ‎ × 3, ﺽ‎ × 3, ‎ﻉ‎ × 3, ﻙ‎ × 3, ‎ﻁ‎ × 2*
* ஐந்து புள்ளிகள்: ‎‎*ﻅ‎ × 2*
* ஆறு புள்ளிகள்: *ﺉ‎ × 2*
* எட்டுப் புள்ளிகள்: *ﻍ‎ × 2, ‎ﺀ‎ × 2*
* பத்துப் புள்ளிகள்: ‎*ﺃ‎ × 2, ‎ﺅ‎ × 2*

## பல்கேரியம்

## மேற்கோள்கள்

பகுப்பு:விளையாட்டுகள்
இலங்கை நாடாளுமன்றத் தேர்தல், 1994

**இலங்கையின் 10வது நாடாளுமன்றத் தேர்தல்** 1994 ஆகத்து 16 இல் நடைபெற்றது. இலங்கை நாடாளுமன்றத்திற்காக 225 உறுப்பினர்களைத் தெரிவு செய்ய இத்தேர்தல் நடத்தப்பட்டது. 17 ஆண்டுகால ஐக்கிய தேசியக் கட்சியின் ஆட்சி முடிவுக்கு வந்தது. கடைசியாக நாடாளுமன்றத் தேர்தல் 1989-இல் நடத்தப்பட்டது.

## பின்னணி
முன்னைய ஆட்சியாளர்களான ஜே. ஆர். ஜெயவர்தனா, ஆர். பிரேமதாசா ஆகியோரின் ஆட்சியில் இலங்கையின் மக்களாட்சி பெரிதும் வீழ்ச்சியைக் கண்டது. எதிர்க்கட்சிகள் தடை செய்யப்பட்டன. விடுதலைப் புலிகள், மக்கள் விடுதலை முன்னணி ஆகியவற்றிற்கு எதிரான போர்களில் ஊடகங்களுக்கு தணிக்கை, படுகொலைகள், சித்திரவதை போன்றவை பெருமளவு இடம்பெற்றன. 1983 இல் நடைபெறவிருந்த நாடாளுமன்றத் தேர்தல்களை ஐக்கிய தேசியக் கட்சி நடத்தவில்லை.

உள்நாட்டுப் போரினாலும், அடக்குமுறையினாலும் மக்கள் களைப்படைந்திருந்தனர். அமைதி, விடுதலை, மக்களாட்சியை மக்கள் விரும்பினர். இலங்கை சுதந்திரக் கட்சியின் தலைவி சந்திரிக்கா குமாரதுங்க சில இடதுசாரிக் கட்சிகளுடன் இணைந்து மக்கள் கூட்டணியை அமைத்தார். இலங்கைத் தமிழருடன் இணக்கப்பாட்டுக்கு வர அக்கட்சி தீர்மானித்து தேர்தலில் போட்டியிட்டது.

## முடிவுகள்
மக்கள் கூட்டணி அரசு அமைக்கத் தேவையான 113 இடங்களைக் கைப்பற்ற முடியவில்லை, ஆனாலும் சில சிறிய கட்சிகளுடன் இணைந்து ஆட்சியை அமைத்தது.

## மேற்கோள்கள்
* 
* 
* 

பகுப்பு:1994 தேர்தல்கள்
பகுப்பு:இலங்கை நாடாளுமன்றத் தேர்தல்கள்
பகுப்பு:இலங்கை தேர்தல்கள்
நாராயணவனம்

**நாராயணவனம்** என்னும் ஊர் ஆந்திரப் பிரதேசத்தின் சித்தூர் மாவட்டத்தில் அமைந்துள்ளது. இந்த ஊரையும் அருகில் உள்ள ஊர்களையும் இணைத்து நாராயணவனம் மண்டலம் உருவாக்கப்பட்டது. இது ஆந்திரப் பிரதேசத்தின் சித்தூர் மாவட்டத்திற்கு உட்பட்ட 66 மண்டலங்களில் ஒன்று. இது திருப்பதி - ஊத்துக்கோட்டை - சென்னை வழியில் உள்ள ஊர். இது திருப்பதியிலிருந்து 39 கி.மீ. தொலைவில் உள்ளது.
புத்தூரிலிருந்து 3 கி.மீ. தொலைவில் உள்ளது. இங்கு சுரைக்காய் சுவாமி சித்தர் ஜீவசமாதியும் உள்ளது. நாராயணவனத்திலிருந்து கைலாசநாதர் நீர்வீழ்ச்சி 10 கி.மீ. தொலைவில் உள்ளது. இங்கிருந்து 15 கி.மீ. தொலைவில் இராகு பரிகாரத்தலமான இராமகிரி கோயில் உள்ளது. இங்கிருந்து 7 கி.மீ தொலைவில் நாகலாபுரம் வேதநாராயண சுவாமி கோயில் உள்ளது. இங்கிருந்து 15 கி.மீ சென்றால் சுருட்டுப்பள்ளி என்னும் ஊரில் நீலகண்ட சுவாமி கோயில் உள்ளது.

## மக்கள் வகைப்பாடு
இந்தியாவின் 2001 ஆம் ஆண்டு மக்கள்தொகை கணக்கெடுப்பின்படி  நாராயணவனத்தின்  மக்கள்தொகை 10,965 ஆக இருந்தது. இதில் 50% ஆண்களாகவும் 50% பெண்களாகவும் உள்ளனர். இவ்வூர் தேசிய சராசரியான 59.5% இனை விட அதிகமான 72% சராசரி எழுத்தறிவு விகிதத்தை கொண்டுள்ளது: ஆண்களின் எழுத்தறிவு 80%, பெண்களின் எழுத்தறிவு 63% ஆகும். இங்குள்ள மக்கள் தொகையில் 13% ஆனேர் 6 வயதுக்கு கீழ்ப்பட்டவர்கள்.

## ஊர்கள்
நாராயணவனம் மண்டலத்தில் பதினாறு ஊர்கள் உள்ளன.

# கொண்டலசெருவு
# கல்யாணபுரம்
# எரிக்கம்பட்டு
# திருவத்தியம்
# நாராயணவனம்
# வெங்கடகிருஷ்ணபாலம்
# கீழகரம்
# சமுதாயம்
# பீமுனிச்செருவு
# இப்பந்தாங்கல்
# திகுவகணகம்பாலம்
# காசிமிட்டா
# பொப்பராஜுபாலம்
# ஆரண்யம் கண்டுரிகா
# தும்பூர்
# பாலமங்களம்

## ஆட்சி
இந்த மண்டலத்தின் எண் 24. இது ஆந்திர சட்டமன்றத்திற்கு சத்தியவேடு சட்டமன்றத் தொகுதியிலும், இந்திய பாராளுமன்றத்திற்கு திருப்பதி மக்களவைத் தொகுதியிலும் உட்படுத்தப்பட்டுள்ளது.

## சான்றுகள்

பகுப்பு:ஆந்திரப் பிரதேசம் மாநிலத்திலுள்ள ஊர்களும் நகரங்களும்
பகுப்பு:சித்தூர் மாவட்டம்
சைவபரிபாஷை

**சைவபரிபாஷை** என்பது தமிழர் எழுதிய வடமொழி நூல். சிவாக்கிர யோகிகள் என்னும் சிவக்கொழுந்து சிவாசாரியார் வேளாளர் குடி பெருமகனார் இதனை இயற்றினார். காலம் 16-ஆம் நூற்றாண்டு. இந்த நூல் சிவஞான போதத்திற்கு விளக்கமாக ஆகம அடிப்படையில் எழுதப்பட்டது. இதில் ஐந்து பரிச்சேதங்கள் உள்ளன. 13 உபநிடதங்களையும், 30 வடமொழிச் சாத்திரங்களையும் மேற்கோள் காட்டி உரைநடையில் எழுதப்பட்டுள்ளது. பரிசேதம், பதிலக்ஷணம், பசுலக்ஷணம், பாசலக்ஷணம், சாதனம் - என்ற முறையில் இதன் 5 பகுதிகளும் அமைந்துள்ளன. 
## கருவிநூல்
* மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, இரண்டாம் பாகம், பதிப்பு 2005

பகுப்பு:தமிழரின் வடமொழி நூல்கள்
பகுப்பு:சைவ சமய நூல்கள்
கண்டிதம்பேட்டை

**கண்டிதம்பேட்டை** (*Kandithampettai*) என்ற ஊர் இந்திய மாநிலம்  தமிழ்நாடு,  திருவாரூர் மாவட்டம், மன்னார்குடி வட்டம் மன்னார்குடி ஊராட்சி ஒன்றியத்தில் உள்ளது.

## மேற்கோள்கள்

பகுப்பு:திருவாரூர் மாவட்டத்திலுள்ள கிராமங்கள்
மீமுரண் மயிர்நோய்

**மீமுரண் மயிர்நோய்** (Hypertrichosis) அல்லது **அம்ப்ராசு கூட்டறிகுறி** (Ambras Syndrome) அல்லது **ஓநாய் நோய்** என்பது உடலெங்கும் அளவுக்கு அதிகமாக முடி வளர்ச்சி ஏற்படுத்தும் தாக்கம் கொண்டுள்ளது தான் ஓநாய் நோய். ஓநாய் மனிதர் என்று கற்பனைக்கதைகளில் தோன்றுபவர்களின் முகத்தைப்போல இக்குறைபாடு உடையவர்கள் தோற்றப்பாடு கொண்டிருப்பதால் **ஓநாய் நோய்** என்றும் பேச்சு வழக்கில் அழைக்கப்படுகின்றது. இது பிறப்புக்குறையாக பிறப்பிலோ அல்லது அதற்குப் பின்னரோ ஏற்படலாம்.

இருவகையான  மீமுரண் மயிர்நோய் ஏற்படலாம்: ஒன்று பரந்தது; உடலின் எல்லாப்பகுதிகளிலும் ஏற்படலாம், மற்றையது குறிப்பிட்ட ஒரு இடத்தில் மற்றும் ஏற்படும் நிலை. அம்ப்ராசு கூட்டறிகுறி பிறப்பிலேயே ஏற்படலாம், அல்லது பிற்கால வாழ்க்கைப் பகுதியிலும் ஏற்படலாம்.
பொதுவாக, ஆண்மை இயக்குநீரால் (ஆந்த்ரோசன்கள்) வயது செல்லச்செல்ல மீசை, தாடி நெஞ்சுப் பகுதிகளில் முடிவளர்ச்சி ஏற்படுகின்றது, ஆனால் அம்ப்ராசு கூட்டறிகுறியில் ஆண்மை இயக்குநீரால் முடிவளர்ச்சி ஏற்படக்கூடும் இடங்களில் முடிவளருவதில்லை, மாறாக ஏனைய பகுதிகளில் வளருகின்றது. ஆண்மை இயக்குநீரால் பெண்களுக்கு ஏற்படும் முடிவளர்ச்சி ஆண்மை இயக்குநீர் மயிர்மிகைப்பு (Hirsutism) எனப்படுகின்றது.

## வரலாறு

முதன்முதலில் வரலாற்றில் இதனைப் பற்றிய பதிவு 1648இல் அல்ற்ரோவாண்டசு என்பவரால் இசுப்பானிய கனரித்தீவில்  பெற்ரசு கொன்சலசு என்பவரில் அறியப்பட்டது, பெற்ரசின் குடும்ப உறுப்பினர்கள் எல்லோருமே வழமைக்கு மாறான மயிர் வளர்ச்சி கொண்டிருந்ததைக் கண்ணுற்ற அல்ற்ரோவாண்டசு அவர்களை அம்ப்ராசுக் குடும்பம் என அழைத்தார், ஏனெனில் அவர்கள் வசித்த இடம் அம்ப்ராசுக் கோட்டையின் அருகாமையில் இருந்தது. அதன் பின்னரான 300  வருட காலப்பகுதிகளில்  50  சம்பவங்கள் அறியப்பட்டுள்ளது.

## வகைகள்
### பிறப்பு மீமுரண் மயிர்நோய்
மரபியல் வேறுபாட்டால் ஏற்படுபவை, பிறப்பின் போதே காணப்படும். இவற்றில் அரும்புமுடி மீமுரண் மயிர்நோய் (Hypertrichosis lanuginose) என்பது பிறந்த குழந்தையில், முகம் முழுவதும் மெல்லிய குறுகிய மென் அரும்பு மயிர் இருத்தல் ஆகும். மென் அரும்பு முடி(Lanugo) என்பது கருப்பையில் குழந்தை இருக்கும் போது வளர்ச்சியுரும் மயிர் ஆகும், பிறக்கமுன்னரே இவை உதிர்ந்து இயல்பான மயிர்களால் ஈடுசெய்யப் பட்டிருக்கும். ஒரு குழந்தை குறைப்பிரசவத்தால் பிறந்துள்ளது என்பதை மென் அரும்பு மயிர் காணப்படுதலைக் கொண்டு அறியலாம்.

ஈற்று மீமுரண் மயிர்நோய் எனும் நிலையில் உடல் முழுவதுமே மயிர் வளர்ச்சி ஏற்படும், இத்தகைய சந்தர்ப்பம் ஓநாய் மனிதர் என்பதற்குச் சாலப்பொருந்துகின்றது, இவர்களுக்கு பல்லின் முரசும் மிகை வளர்ச்சிக்கு உட்படும் என்பது அறியப்பட்டுள்ளது.

### பெற்றுக்கொண்ட மீமுரண் மயிர்நோய்
பிறப்பின் பின்னர் ஏதோ ஒரு காலப்பகுதியில் ஏற்படும்; மருந்து வகைகள் போன்ற புறக்காரணிகளால் இவை ஏற்படலாம்.

## மேற்கோள்கள்

பகுப்பு:நோய்கள்
பகுப்பு:மனித முடி
சைவ சந்நியாச பத்ததி

**சைவ சந்நியாச பத்ததி** என்னும் பத்ததி வழிபாட்டு முறை நூல் சிவாக்கிர யோகிகள் என்னும் சிவக்கொழுந்து சிவாசாரியார் இயற்றிய வடமொழி நூல். 16-ஆம் நூற்றாண்டில் வாழ்ந்த இவர் வேளாளர் குடியில் பிறந்தவர். 

இளமை முதல் சந்நியாசம் மேற்கொள்ளும் நெறி சைவர்களுக்கு இல்லை என, பார்ப்பன சுமார்த்த சந்நியாசிகள் கூறிவந்தனர். அரசன் முன்னிலையில் சிவாக்கிர யோகிகள் வாதிட்டு சைவர்களும் இளமை முதலே சந்நியாசம் மேற்கொள்ளலாம் என்றும், சைவர்களுக்கும் ஆசாரியர் தகுதி உண்டு என்றும் ஆகம மேற்கோள்களைக் காட்டி நிறுவினார். அரசன் இவரது வாதங்களை நூலாகச் செய்துதருமாறு வேண்டினான். அதன்படி எழுதப்பட்டதே இந்த நூல். 
# சரியை முறைகள்
# சிவபூசை விதிகள்
# தகரவித்தை யோகம், பஞ்சாட்சரம்
# சந்நியாசி பிச்சை ஏற்றல்
# சாதுக்களின் விரத முறை
# தீட்சைகள்
# சடை முதலான அபிசேக விதிகள்
# முத்திக்கு உரிய கிரியைகள்    
என இந்த நூலில் 8 படலங்கள் உள்ளன.
## கருவிநூல்
* மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, இரண்டாம் பாகம், பதிப்பு 2005

பகுப்பு:தமிழரின் வடமொழி நூல்கள்
பகுப்பு:சைவ சமய நூல்கள்
தாமரை சூத்திரம்

**தாமரை சூத்திரம்** (Lotus Sutra) என்பது புகழ்பெற்ற ஒரு மகாயான புத்த மத சூத்திரம். 

புத்தர் தனது வாணாளின் நிறைவுக் காலத்தில் வழங்கிய இந்தச் சூத்திரம் நாகர்களால் எழுதப்பட்டுப் பாதுகாக்கப்பட்டதாக மகாயானம் நம்புகிறது. காசுமீரத்தில் நடந்த நான்காம் புத்த சமய மாநாட்டில் இம் மந்திரம் மீண்டும் அறிமுகப்படுத்தப்பட்டது. 

தர்மக்ஷர் (பொ.பி.286), குமாரஜீவி (பொ.பி.406), ஜனகுப்தா-தர்மகுப்தா (பொ.பி.601) ஆகியோர் தாமரை சூத்திரத்தை சமசுகிருதத்தில் இருந்து சீன மொழிக்கு மொழிபெயர்த்தனர்.
## மேற்கோள்கள்

பகுப்பு:மகாயான சூத்திரங்கள்
சுவாங் யீ

**சுவாங் யீ பதிப்பக தனியார் வரையறை நிறுவனம்** (*Chuang Yi Publishing Pte Ltd.*, எளிய சீனம்: 创艺, பின்யின்: *சுயாங்கீ*, பொருள் "படைப்புக் கலைகள்") சிங்கப்பூரில் உள்ளதொரு பதிப்பகமாகும். ஆங்கிலத்திலும் எளிய சீனத்திலும் வரைகதைகளையும் தொடர்புள்ள வணிகப்பொருட்களையும் தயாரிப்பதிலும் இறக்குமதி செய்வதிலும் சிறந்த நிறுவனமாக விளங்குகிறது.  சுவாங் யீ தனது படைப்புகளை சிங்கப்பூர், மலேசியா, இந்தியா, மற்றும் பிலிப்பைன்சில் விற்பனை செய்து வருகிறது, ஆத்திரேலியாவிலும் நியூசிலாந்திலும் ஆத்திரேலிய ஆங்கிலத்தில் மொழிபெயர்க்கப்பட்ட நூல்களை *மாட்மேன் என்டர்டெய்ன்மென்ட்* மூலமாக விற்று வருகிறது.
## மேற்கோள்கள்

## வெளி இணைப்புகள்
*  (Archive) /

பகுப்பு:சிங்கப்பூர் ஊடகங்கள்
சிவாக்கிர பாஷ்யம்

**சிவாக்கிர பாஷ்யம்** 12 ஆயிரம் எழுத்துக்களைக் (கிரந்தம்) கொண்ட ஒரு பெருநூல். 16-ஆம் நூற்றாண்டில் வாழ்ந்த சிவாக்கிர யோகிகள் இதனை இயற்றினார்.
;தமிழ்நூலுக்கு வடமொழி விளக்கம்
:வடமொழியிலுள்ள சிவஞான போத நூற்பாக்கள் பன்னிரண்டின் விளக்கம் என்றும், வடமொழி 'ரௌரவாகமம்' ஆகமத்தில் உள்ளதாகச் சொல்லப்படும் 'பாச விமோசனப் படலம்' 12 நூற்பாக்களின் மொழிபெயர்ப்பு என்றும் இந்த நூலை ஒருகாலத்தில் நம்பினர். உண்மை வேறு. கிடைத்துள்ள வடமொழி ரௌரவாகமப் பகுதி வித்தியாபாத, கிரியாபாதப் பகுதிகளில் இந்த நூல் குறிப்பிடும் சூத்திரங்கள் இல்லை. 

:எனவே **<big>தமிழில் உள்ள '[[சிவஞான போதம்|சிவஞான போதத்தின்]]' வடமொழி ஆக்கமே இந்த நூல்</big>** எனத் தெளிவாகத் தெரிகிறது.
; இந்த நூலுக்கு முன்னும் பின்னும்
: இந்த நூலின் முன்னோரான சதாசிவ சிவாசாரியார் (1450 - 1500) வடமொழிச் சிவஞான போதத்துக்கு வடமொழியில் ஒரு விருத்தியுரை எழுதியுள்ளார்.
: இந்த வடமொழி நூலானது, பிற்காலத்தில் சிவஞான சாமிகள் (18-ஆம் நூற்றாண்டு) தமிழிலுள்ள சிவஞான போதத்துக்குத் தமிழில் சிற்றுரையும், பேருரையும் எழுத உதவியாக அமைந்ததைக் காணமுடிகிறது.

## கருவிநூல்
* மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, இரண்டாம் பாகம், பதிப்பு 2005

## அடிக்குறிப்பு

பகுப்பு:தமிழரின் வடமொழி நூல்கள்
ஐகென் மதிப்பு

நேரியல் இயற்கணிதத்தில் ஓர்த் திசையனை சதுர அணியைக் கொண்டு பெருக்கினால் மற்றொரு திசையன் இணையாக நேரிட்டால், இப்புதிய திசையன் அந்த சதுர அணியின் ஐகென்திசையன் எனப்படும். கொடுத்த திசையனை ஓர் எண்ணைக் கொண்டு பெருக்கினாலும் ஐகென்திசையனை அடையலாம். இந்த எண் ஐகென்மதிப்பு எனப்படும்.

## கண்டுபிடிக்கும் முறை
ஒரு நேரியல் உருமாற்றத்தின் அணியை ஒரு அடுக்களத்தில்  T: \mathbb{R}^n \rightarrow \mathbb{R}^n  எனக் கூறுக. இதன் ஐகென்மதிப்புகளைக் கண்டுபிடிக்க T - \lambda I இன் அணிக்கோவையைக் கருதவும்.

## ஆதாரங்கள்
* .

## மேற்கோள்கள்

பகுப்பு:நேரியல் இயற்கணிதம்
பகுப்பு:நுண்புல இயற்கணிதம்
கோ

**கோ** என்பது பின்வருவனவற்றைக் குறிக்கும்.
* அரசன்
* குயவர்
* பசு
* சொர்க்கம்
* வானம்
* புவி
* திசை
* கண்
* சொல்
* நீர்
* இரசம் (உணவு)
* தந்தை
* தலைமைத்துவம்
* மலை
* இலந்தை

**கோ** என்ற தலைப்பிலுள்ள கட்டுரைகள்
* கோ (திரைப்படம்), 2011இல் வெளிவந்த தமிழ்த் திரைப்படம்.
* கோ (நிரலாக்க மொழி), கூகுளால் வடிவமைக்கப்பட்ட நிரலாக்க மொழி.
* கோ-கோ, ஓர் இந்திய விளையாட்டு.
* செபாஸ்டியன் கோ, ஐக்கிய இராச்சிய நாடாளுமன்ற உறுப்பினர்.
* கோ சன், தென்கொரியாவின் முதல் விண்ணோடி.
* டேர்ரன் கோ, 1970இல் பிறந்த இங்கிலாந்து அணியின் துடுப்பாட்ட வீரர்.
* அலன் கோ, 1972இல் பிறந்த இங்கிலாந்து அணியின் துடுப்பாட்ட வீரர்.
* சாமுவேல் கோ, 1873இல் பிறந்த இங்கிலாந்து அணியின் துடுப்பாட்ட வீரர்.
* வின்சென்ட் வான் கோ, இடச்சு ஓவியர்.
* லயனல் கோ அர்புத்நாட், 1867இல் பிறந்த இங்கிலாந்து அணியின் துடுப்பாட்ட வீரர்.
கோ (நிரலாக்க மொழி)

**கோ** (*Go*) என்பது எளிமையான, நம்பகமான, வினைத்திறன் மிக்க மென்பொருள்களை உருவாக்குவதற்கான கூகுளால் வளர்த்தெடுக்கப்பட்ட திறந்த மூல நிரலாக்க மொழி ஆகும்.

இராபர்ட்டு கிரீசெமேர், இராபு பைக்கு, கென் தாம்சன் ஆகியோர் செப்டம்பர் 21, 2007 இல் கோவுக்கான தொடக்க வடிவமைப்பை உருவாக்கத் தொடங்கினாலும் நவம்பர் 2009 இல் கோ அலுவல் முறையாக அறிவிக்கப்பட்டது.

## நோக்கங்கள்
இயங்குநிலை மொழியின் எளிமையுடன் தொகுப்பிக்கும் மொழிகளின் வினைத்திறனையும் வழங்குதலே கோவின் நோக்கமாகும். கோவின் ஏனைய நோக்கங்கள் பின்வருமாறு:-
* பாதுகாப்பை வழங்குதல் (தட்டச்சுப் பாதுகாப்பும் நினைவகப் பாதுகாப்பும்)
* தொடர்பாடலுக்கான சிறந்த ஆதரவை வழங்குதல்
* கூடிய வேகத்தில் தொகுப்பித்தல்

## எடுத்துக்காட்டுகள்
### உலகே, வணக்கம்
கோவில் *உலகே, வணக்கம்* செய்நிரல் பின்வருமாறு:-


```go
package main

import "fmt"

func main() {
	fmt.Println("உலகே, வணக்கம்")
}
```


### எதிரொலி
கோவில் எதிரொலிக் கட்டளைக்கான செய்நிரல் பின்வருமாறு:-


```go
package main

import (
	"os"
	"flag"  // command line option parser
)

var omitNewline = flag.Bool("n", false, "don't print final newline")

const (
	Space = " "
	Newline = "\n"
)

func main() {
	flag.Parse()   // Scans the arg list and sets up flags
	var s string
	for i := 0; i < flag.NArg(); i++ {
		if i > 0 {
			s += Space
		}
		s += flag.Arg(i)
	}
	if !*omitNewline {
		s += Newline
	}
	os.Stdout.WriteString(s)
}
```


## மேற்கோள்கள்

பகுப்பு:நிரல் மொழிகள்
பகுப்பு:அமெரிக்கக் கண்டுபிடிப்புகள்
பகுப்பு:பல்லியக்குதள மென்பொருட்கள்
பகுப்பு:2009 மென்பொருள்
சங்கீதா கிரிஷ்

**சங்கீதா கிரிஷ்** (பிறப்பு: 21 அக்டோபர் 1978) ஓர் இந்திய நடிகையும் வடிவழகியும் பின்னணிப்பாடகியும் ஆவார். இவர் 90களின் இடைப்பகுதியில் நடிப்புத்துறையினுள் நுழைந்தார். உயிர், பிதாமகன், தனம் போன்ற திரைப்படங்களில் நடித்தமைக்காக பரவலாக அறியப்படுகிறார். இவர் எ.ஆர்.ரகுமானுடனும் பணிபுரிந்திருக்கிறார்.

## ஆரம்ப வாழ்க்கை
சங்கீதா சென்னையில் பிறந்தவர். இவரின் பெற்றோர் அரவிந்த், பானுமதி. சங்கீதாவின் பாட்டனார் கே. ஆர் பாலன் திரைப்படத் தயாரிப்பாளர், 20க்கு மேற்பட்ட தமிழ்ப்படங்களை தயாரித்திருக்கிறார். இவரின் தந்தையும் பல படங்களை தயாரித்திருக்கிறார். இவருக்கு இரு சகோதரர்கள் உள்ளனர்.
சங்கீதா ஓர் பரதநாட்டியக்கலைஞர். பரதத்தை தனது பள்ளிக்காலத்தில் பயின்றார்  இவர் பெசன்ட் நகர் சென் ஜேன்சு பள்ளியில் படித்தார்.

## தொழில்
90களின் கடைசியில் நடிப்புத்தொழிலை தொடங்கினார். ஆரம்பத்தில் குறைந்த முதலீட்டு திரைப்படங்களில் நடித்தார், இவர் விக்ரம், சூரியாவுடன்  இணைந்து நடித்த பிதாமகன் திரைப்படம் தேசிய விருது பெற்றது. மாதவனுடன் இணைந்து எவனோ ஒருவன் திரைப்படத்தில் நடித்தார்.

## தொலைக்காட்சியில்
விஜய் தொ.கா நிகழ்ச்சியான ஜோடி நம்பர் 1 இல் நடுவராக இருந்தார்.
தற்போது சீ தமிழ் தொலைக்காட்சியில் பல நிகழ்வுகளுக்கு நடுவராக இருந்து வருகிறார். நடிகர் சிவகார்த்திகேயன் நடன திறமைக்கு முக்கியப் பங்கு இவருக்கு உண்டு.

## சொந்த வாழ்க்கை
2009 ஆம் ஆண்டு, பிப்ரவரி முதலாம் தேதி அன்று திருவண்ணாமலைக் கோவிலில், தமிழ்ப் பின்னணிப் பாடகரான கிரிஷை சங்கீதா திருமணம் செய்துகொண்டார். திரைத்துறையினர் திருமணத்திற்கு வந்து தங்கள் வாழ்த்துகளைத் தெரிவித்தனர்.

## திரைப்படத்துறை

## மேற்கோள்கள்

## வெளியிணைப்புகள்
* 
* 

பகுப்பு:வாழும் மக்கள்
பகுப்பு:1978 பிறப்புகள்
பகுப்பு:தமிழக அரசு திரைப்பட விருது வெற்றியாளர்கள்
பகுப்பு:கன்னடத் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:சென்னை நடிகைகள்
பகுப்பு:சென்னை வடிவழகிகள்
பகுப்பு:தெலுங்குத் திரைப்பட நடிகைகள்
பகுப்பு:தமிழ்த் தொலைக்காட்சி நடிகைகள்
பகுப்பு:தமிழ்த் தொலைக்காட்சி தொகுப்பாளர்கள்
பகுப்பு:தமிழ்நாட்டு தொலைக்காட்சி பிரமுகர்கள்
உரைதருநூல்கள்

நூலை இயற்றியவரே உரையையும் சேர்ந்து எழுதித் தந்த நூல்களை **உரைதருநூல்கள்** எனக் குறிப்பிடுகிறோம். இலக்கணநூல் இயற்றிய சிலர் இந்த முறைமையைப் பின்பற்றியுள்ளனர். இவர்கள் தாமே சில இலக்கணப் பாகுபாடுகளைத் தோற்றுவித்துக் கொண்டனர். அவற்றில் சிலவற்றிற்கு முன்னோர் இலக்கியங்களில் மேற்கோள் இல்லை. எனவே அவற்றை மக்கள் தெரிந்துகொள்ளும் வகையில் செய்ய அவர்களே மேற்கோள் பாடல்களையும், அவற்றை விளக்கும் உரைகளையும் நூலோடு சேர்த்தே எழுதித் தந்துள்ளனர். இப்படிச் செய்யப்பட்டுள்ள உரைதருநூல்கள்:
* தமிழ்நெறி விளக்கம் - 9-ஆம் நூற்றாண்டு
* புறப்பொருள் வெண்பாமாலை
* தண்டியலங்காரம்
* மாறனலங்காரம்

## கருவிநூல்
* மு. அருணாசலம், தமிழ் இலக்கிய வரலாறு, ஒன்பதாம் நூற்றாண்டு, முதல் பாகம், பதிப்பு 2005

பகுப்பு:இலக்கண நூல்கள்
கரிம வேதி வினை

**கரிம வேதி வினைகள்** அல்லது **சேதன இரசாயனத் தாக்கங்கள்** (*organic reactions*) என்பது கரிமச் சேர்மங்களில் நடைபெறும் தாக்க வகைகளாகும். இவற்றை இருவகைகளாகப் பிரிக்கலாம். அவையாவன:
* கூட்டல் தாக்கம்
* பிரதியீட்டுத் தாக்கம் என்பனவாகும்.

## கூட்டல் தாக்கம்
சேதனச் சேர்வையுடன் தாக்கி தாக்கத்திலீடுபட்டு அதனுடன் சேருமாயின் அது கூட்டல் தாக்கம் எனப்படும்.

## பிரதியீட்டுத் தாக்கம்
சேதனச் சேர்வையுடன் தாக்கி தாக்கத்திலீடுபட்டு அதிலுள்ள ஒரு அணு அல்லது அணுக்கூட்டத்துக்குப் பதிலாக அது பிரதியிடப்படுமாயின் அது பிரதியீட்டுத் தாக்கம் எனப்படும்.

இவற்றை பின்வருமாறு மூன்றாகவும் வகைப்படுத்தலாம். அவையாவன:
* கருநாட்டத் தாக்கம்
* இலத்திரனாட்டத் தாக்கம்
* சுயாதீன மூலிகத் தாக்கம் என்பனவாகும்.

## கருநாட்டத் தாக்கம்
சேதனச் சேர்வையொன்றுடன் கருநாடியொன்று தாக்கமுற்று விளைவை உண்டாக்குமாயின் அது கருநாட்டத் தாக்கம் எனப்படும். இங்கு கருநாடி என்பது எதிரேற்றம் பெற்ற துணிக்கைகளாகும்.

## இலத்திரனாட்டத் தாக்கம்
சேதனச் சேர்வையொன்றுடன் இலத்திரனாடியொன்று தாக்கமுற்று விளைவை உண்டாக்குமாயின் அது இலத்திரனாட்டத் தாக்கம் எனப்படும். இங்கு இலத்திரனாடி என்பது நேரேற்றம் பெற்ற துணிக்கைகளாகும்.

## சுயாதீன மூலிகத் தாக்கம்
சேதனச் சேர்வையொன்றுடன் சுயாதீன மூலிகமொன்று தாக்கமுற்று விளைவை உண்டாக்குமாயின் அது சுயாதீன மூலிகத் தாக்கம் எனப்படும். இங்கு சுயாதீன மூலிகம் என்பது தனியிலத்திரனைக் கொண்ட (சுயாதீன இலத்திரன்) துணிக்கைகளாகும்.

## மேற்கோள்கள்
டின்ட்டு லூக்கா

**டின்ட்டு லூக்கா ** (Tintu Luka, பிறப்பு 26 ஏப்ரல் 1989) ஓர் இந்திய இடைதூர விரைவோட்ட விளையாட்டாளர் ஆவார். கேரளாவின் கண்ணூர் மாவட்டத்தில் இரிட்டி என்ற சிற்றூரில் இருந்து வந்தவர்.  பி. டி. உஷாவினால் பயிற்றுவிக்கப்படும் இவர் கொயிலாண்டியில் உள்ள *உஷா தடகள விளையாட்டுப் பள்ளி*யில் பயிற்சி பெற்றவர். பெண்களுக்கான 800 மீட்டர் தொலைவு ஓட்டத்தில்  தேசிய சாதனையளவிற்கு உரிமையாளராக உள்ளார். 2010 ஆசிய விளையாட்டுக்களில் 800 மீ ஓட்டத்தில் வெண்கலப் பதக்கம் வென்றுள்ளார்.

## வெளி இணைப்புகள்
*Tintu — a rare gem (The Hindu) 
*Tintu Luka (USHA) 
*DD India report on Tintu

பகுப்பு:இந்தியப் பெண் தடகள வீரர்கள்
பகுப்பு:இந்திய ஓட்ட வீரர்கள்
பகுப்பு:கண்ணூர் மாவட்ட மக்கள்
பகுப்பு:1989 பிறப்புகள்
பகுப்பு:வாழும் மக்கள்
பகுப்பு:Rio Olympic Editathon 2016
பகுப்பு:கேரள ஓட்டப்பந்தய வீரர்கள்
தமிழ்நாடு அரசு தொழில் வளர்ச்சிக் கழகம் (வரையறுக்கப்பட்டது)

**தமிழ்நாடு அரசு தொழில் வளர்ச்சிக் கழகம் (வரையறுக்கப்பட்டது)** (சிப்காட்) () என்பது தமிழ் நாடு அரசின் கீழ் இயங்கும் ஒரு பொதுத்துறை நிறுவனமாகும்.
## மேலும் காண்க
* தமிழ்நாடு அரசு நிறுவனங்கள்

## வெளி இணைப்புகள்
* தமிழ்நாடு அரசு தொழில் வளர்ச்சிக் கழக இணையத்தளம்

பகுப்பு:தமிழ்நாடு அரசு நிறுவனங்கள்
பகுப்பு:தமிழ்நாட்டுப் பொருளாதாரம்
தாண்டல் உலோகம்

**தாண்டல் உலோகங்கள்** (*Transition metals*) என்பன d உபசக்திமட்டத்தில் இறுதி இலத்திரனைக் கொண்ட மூலகங்களாகும். இவை மூன்று ஆவர்த்தனங்களில் காணப்படும் முப்பது மூலகங்களைக் கொண்டுள்ளன. இவை சிக்கலயன்களை உருவாக்கக்கூடியவை.

IUPAC வரைவிலக்கணம்:-

தாண்டல் உலோகம் என்பது "நிரம்பாத d உப ஒழுக்கை உடைய ஒரு மூலகம் அல்லது நிரம்பாத d உப ஒழுக்கை உடைய நேரயனை உருவாக்கக் கூடிய ஒரு மூலகம்" ஆகும்.

IUPAC வரைவிலக்கணம் இவ்வாறு காணப்பட்டாலும் இவ்வரைவிலக்கணத்துக்குள் உள்ளடக்கப்படாத சிகாண்டியம், துத்தநாகம் ஆகிய மூலகங்களும் தாண்டல் உலோகங்களுக்குள் பல்வேறு புத்தகங்களில் உள்ளடக்கப்படுகின்றன. அதாவது பொதுவாக ஆவர்த்தன அட்டவணையின் அனைத்து d-தொகுப்பு மூலகங்களும் தாண்டல் உலோகங்களுக்குள் உள்ளடக்கப்படுகின்றன. 

## உள்ளடக்கப்படும் மூலகங்கள்

இங்கு d10 s2 இலத்திரன் நிலையமைப்புள்ள நாகம், இரசம் ஆகிய உலோகங்களும் உள்ளடக்கப்பட்டுள்ளன. குறிப்பாக நாகம் எப்போதும் நிரம்பிய d ஒழுக்கு உடைய Zn2+ அயனை உருவாக்குவதால் நாகத்தை தாண்டல் உலோகமாக IUPAC வகைப்பாட்டின் படி உள்ளடக்கப்பட முடியாது. எனினும் எளிமைத் தன்மைக்காக நாகம், இரசம் ஆகியவயும் தாண்டல் உலோகங்களாக வகைப்படுத்தப்படுகின்றன. செப்பு மூலக நிலையிலும், +1 ஒக்சியேற்ற நிலையிலும் முழுமையான d-ஒழுக்கைக் கொண்டிருந்தாலும், +2 ஒக்சியேற்ற நிலையைக் கொண்டிருப்பதால் அது தாண்டல் உலோகமாக ஏற்றுக் கொள்ளப்பட்டுள்ளது. 

## பொதுவான பண்புகள்

### பல ஒக்சியேற்றல் நிலைகள்

தாண்டல் உலோகங்களின் விசேட பண்புகளில் ஒன்றாக பல ஒக்சியேற்ற நிலைகளைக் கொண்டிருத்தல் உள்ளது. உதாரணமாக மங்கனீசு 0, +2, +7 ஆகியவற்றைக் காட்டும்; இரும்பு பொதுவாக 0, +2, +3 ஆகிய நிலைகளைக் காட்டும்; எனினும் மங்கனீசு வரையான அனைத்து தாண்டல் மூலகங்களும் அவற்றின் இறுதி சக்திப்படியிலுள்ள இலத்திரன்களின் எண்ணிக்கைக்கு சமனானளவு உயர் ஒக்சியேற்ற நிலைகளைக் காட்டுகின்றன. உதாரணமாக வனேடியம் 0 தொடக்கம் +5 வரையும், மங்கனீசு 0 தொடக்கம் +7 வரையும் காட்டுகின்றன. இதனால் தாண்டல் மூலகங்கள் பல்வேறு வலுவளவுகளுடன் சேர்வைகளை ஆக்குகின்றன. உதாரணமாக இரும்பு ஆக்சிசனுடன் தாக்கமடைந்து +2 ஒக்சியேற்ற நிலையுடன் FeO அல்லது +3 ஒக்சியேற்ற நிலையுடன் Fe2O3 ஆகிய இரு சேர்வைகளை உருவாக்கலாம். 

### நிறமுள்ள சேர்வைகள்

தாண்டல் உலோகங்களின் இலத்திரன்கள் இலகுவாக சக்தியை உறிஞ்சி அருகருகே உள்ள ஒழுக்குகளிடையே பரிமாற்றப்படுவதால் அவை உறிஞ்சும் சக்திக்கேற்றபடி நிறத்தைக் காலுகின்றன. குறிப்பாக தாண்டல் உலோகம் அதியுயர் ஒக்சியேற்ற நிலையில் இருக்கும் போது நிறத்தை இலகுவாக வெளிப்படுத்துகின்றன. 
## மேற்கோள்கள்


பகுப்பு:தனிமக் குழுக்கள்
பி. டி. உசா

**பி. டி. உஷா** (, *Pilavullakandi Thekkeparambil Usha*) (பிறப்பு சூன் 27, 1964) என பரவலாக அறியப்படும் **பிலாவுள்ளகண்டி தெக்கெப்பரம்பில் உஷா**  கேரளாவைச் சேர்ந்த ஓர் இந்திய தடகள விளையாட்டாளர் ஆவார். 1979ஆம் ஆண்டிலிருந்து இந்திய தடகள விளையாட்டுத் துறையில் பங்கெடுத்து வருகிறார். இந்தியத் தடகள விளையாட்டுக்களில் மாபெரும் சாதனையாளர்களில் ஒருவராகக் கருதப்படும் உஷா பலநேரங்களில் "இந்தியத் தட களங்களின் அரசி"எனக் குறிப்பிடப்படுகிறார். இவர் **பய்யோலி எக்சுபிரசு** என்றும் அழைக்கப்படுகிறார். தற்போது கேரளத்தின் கொயிலாண்டியில் *உஷா தடகளப் பயிற்சிப் பள்ளி*யை நடத்தி வருகிறார். 1985இலும் 1986இலும் உலகத் தடகள விளையாட்டுக்களில் முதல் பத்து பெண் விளையாட்டாளர்களில் ஒருவராக விளங்கினார். இவருக்கு முன்பும் பின்பும் இந்தப் பட்டியலில் வேறெந்த இந்தியரும் இடம் பெறவில்லை என்பது குறிப்பிடத்தக்கது. இவர் 2022 திசம்பர் 10 ஆம் நாள் அன்று இந்திய ஒலிம்பிக் சங்கத்தின் தலைவராகத் தேர்ந்தெடுக்கப்பட்டுள்ளார்.

## டாக்டர் பட்டம்

இவருக்கு கேரளா மாநிலம், கோழிக்கூடு பல்கலைக்கழகம் சார்பில் சனவரி 29, 2018 ஆம் ஆண்டு இவருக்கு கவுரவ டாக்டர் பட்டம் வழங்கியது.

## மேற்கோள்கள்


பகுப்பு:இந்தியப் பெண் தடகள வீரர்கள்
பகுப்பு:கேரள ஓட்டப்பந்தய வீரர்கள்
பகுப்பு:கோழிக்கோடு மாவட்ட மக்கள்
பகுப்பு:அருச்சுனா விருது பெற்றவர்கள்
பகுப்பு:1964 பிறப்புகள்
பகுப்பு:வாழும் மக்கள்
பகுப்பு:இந்தியப் பெண் குறுந்தொடரோட்ட வீரர்கள்
பகுப்பு:மாநிலங்களவை நியமன உறுப்பினர்கள்
அவுமியா

**அவுமியா** (*Haumea*, சின்னம்: ) ஞாயிற்றுத்தொகுதியில் நெப்டியூனுக்கு அப்பால் காணப்படும் ஓர் குறுங்கோள் ஆகும். இது அமெரிக்க அறிவியலாளரான மைக் பிரௌன் என்பவரால் கண்டுபிடிக்கப்பட்டது. இது நீள்வட்ட வடிவமுடையது என அனுமானிக்கப்படுகின்றது. இது சூரியனைச் சுற்றி வர 283 புவி ஆண்டுகளை எடுத்துக் கொள்ளும். அவுமியா சூரியனில் இருந்து 35AU முதல் 50AU வரையிலான தொலைவில் காணப்படும்.

இக் குறுங்கோளுக்கு இரண்டு துணைக்கோள்கள் உள்ளன: ஹிஇயக, நாமக

## அடிக்குறிப்புகள்

## உசாத்துணை

## வெளி இணைப்புகள்

* Visualization of Haumea's orbit  by NASA
* (136108) Haumea, Hiʻiaka, and Namaka at Johnston's Archive.com (updated September 17, 2008)
* International Year of Astronomy 2009 podcast: Dwarf Planet Haumea (Darin Ragozzine)
* Haumea as seen on June 10, 2011 by Mike Brown using the  WHT / ~0:30–3:30 dip in the brightness of Haumea+Namaka comes when Namaka crosses Haumea (Hiʻiaka, the outer moon, is blended in the images, but it rotates every 4.5 hr and adds a little variation)